CELEX: 62011CA0279
Language: sk
Date: 2012-12-19 00:00:00
Title: Vec C-279/11: Rozsudok Súdneho dvora (štvrtá komora) z  19. decembra 2012 — Európska komisia/Írsko (Nesplnenie povinnosti členským štátom — Smernica 85/337/EHS — Posudzovanie vplyvov určitých verejných a súkromných projektov na životné prostredie — Nesprávne prebratie — Príloha II — Bod 1 písm. a) až c) — Rozsudok Súdneho dvora — Konštatovanie existencie nesplnenia povinnosti — Článok 260 ZFEÚ — Peňažné sankcie — Paušálna pokuta — Platobná schopnosť členského štátu — Ekonomická kríza — Posúdenie na základe aktuálnych ekonomických údajov)

16.2.2013   
            
            
               SK
            
            
               Úradný vestník Európskej únie
            
            
               C 46/5
            
         Rozsudok Súdneho dvora (štvrtá komora) z 19. decembra 2012 — Európska komisia/Írsko
   (Vec C-279/11) (1)
   
   (Nesplnenie povinnosti členským štátom - Smernica 85/337/EHS - Posudzovanie vplyvov určitých verejných a súkromných projektov na životné prostredie - Nesprávne prebratie - Príloha II - Bod 1 písm. a) až c) - Rozsudok Súdneho dvora - Konštatovanie existencie nesplnenia povinnosti - Článok 260 ZFEÚ - Peňažné sankcie - Paušálna pokuta - Platobná schopnosť členského štátu - Ekonomická kríza - Posúdenie na základe aktuálnych ekonomických údajov)
   2013/C 46/08
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: P. Oliver a K. Mifsud-Bonnici, splnomocnení zástupcovia)
   
      Žalovaný: Írsko (v zastúpení: E. Creedon a D. O’Hagen, splnomocnení zástupcovia, za právnej pomoci E. Regan, SC a C. Toland, BL)
   
      Predmet veci
   
   Nesplnenie povinnosti členským štátom — Nevykonanie rozsudku Súdneho dvora z 20. novembra 2008, Komisia/Írsko (C-66/06), týkajúceho sa porušenia článku 2 ods. 1 a článku 4 ods. 2 až 4 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248), zmenenej a doplnenej smernicou 97/11/ES z 3. marca 1997 (Ú. v. ES L 73, s. 5; Mim. vyd. 15/003, s. 151) — Návrh na uloženie penále a paušálnej pokuty
   
      Výrok rozsudku
   
   
               1.
            
            
               Írsko si tým, že neprijalo opatrenia potrebné na vykonanie rozsudku z 20. novembra 2008, Komisia/Írsko (C-66/06), nesplnilo povinnosti, ktoré mu vyplývajú z článku 260 ZFEÚ.
            
         
               2.
            
            
               Írsko je povinné zaplatiť Európskej komisii na účet „Vlastné zdroje Európskej únie“ paušálnu pokutu 1 500 000 eur.
            
         
               3.
            
            
               Írsko je povinné nahradiť trovy konania.
            
         
      (1)  Ú. v. EÚ C 226, 30.7.2011.